Bhakros užtvanka
31°24′39″ š. pl. 76°26′0″ r. ilg.﻿ / ﻿31.41083°š. pl. 76.43333°r. ilg.﻿ / 31.41083; 76.43333 Bhakros užtvanka (hind. भाखड़ा बांध, IAST: Bhākhṛā bāndh) arba Bhakra Nangalas – hidroelektrinių užtvankų kompleksas šiaurės vakarų Indijoje, Himačal Pradeše, ant Satledžo upės. Tai trečia pagal dydį užtvanka šalyje. Sudaro Bhakros, Nangalo, Koldamo užtvankos, Gobindsagaro tvenkinys (168,35 km²), drėkinimo kanalų sistema (bendras ilgis 4500 km, drėkina 1,5 mln. ha plotą). Pagrindinė Bhakros užtvanka pastatyta 1948–1963 m. Ilgis 520 m, aukštis 226 m, plotis 9,1–191 m. Sudaro 5 turbinos po 108 MW, 5 turbinos po 157 MW. Bendra projektinė galia 1325 MW.